钦定古今图书集成/明伦汇编/氏族典/第253卷 > 《廖用贤尚友录》 > 王翦
## 钦定古今图书集成/明伦汇编/氏族典/第253卷 > 《廖用贤尚友录》 > 王翦

按《史记王翦传》：“王翦者，频阳东乡人也。少而好兵，事
秦始皇。始皇十一年，翦将攻赵阏与，破之。十八年，拔
赵。明年，攻燕，燕王喜走辽东，遂定燕蓟而还。始皇既
灭三晋，走燕王，遂使王翦将兵六十万人，代李信击
荆，大破荆军，杀其将项燕，乘胜略定荆地。岁馀，掳荆
王负刍，因南征百越之君，而翦子贲与李信破定燕、
齐地。”始皇二十六年，尽并天下，王氏功为多。